NORAKSTS

|  |  |
| --- | --- |
| 27.07.2023. | Nr.7/4 |

###### PAR INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS IZGLĪTĪBAS IESTĀDES “JELGAVAS CENTRA PAMATSKOLA” SPORTA STADIONA PĀRBŪVE” ĪSTENOŠANU UN AIZŅĒMUMA ŅEMŠANU

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 5. punktu, Ministru kabineta 2023. gada 9. maija noteikumiem Nr. 240 “Kritēriji un kārtība, kādā tiek izvērtēti pašvaldību vispārējās izglītības iestāžu investīciju projekti valsts budžeta aizņēmuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas pilsētas attīstības programmas 2014.-2020.gadam Investīciju plānā 1. rīcībpolitikas “Izglītība mūža garumā un konkurētspēja darba tirgū” 1.3. sadaļas “Izglītības iestāžu sporta zāļu un sporta laukumu izbūve un pārbūve” iekļauto projekta ideju Nr. 1.3.4. “Jelgavas Centra pamatskolas sporta infrastruktūras attīstība”, un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Līdz 2023. gada 7. augustam iesniegt Izglītības un zinātnes ministrijā investīciju projektu “Jelgavas valstspilsētas pašvaldības izglītības iestādes “Jelgavas Centra pamatskola” sporta stadiona pārbūve” (turpmāk – projekts), kura kopējās izmaksas ir 1 170 347,86 *euro* (viens miljons viens simts septiņdesmit tūkstoši trīs simti četrdesmit septiņi *euro* un 86 *centi),* tai skaitā 1 053 313,07 *euro* (viens miljons piecdesmit trīs tūkstoši trīs simti trīspadsmit *euro* un 07 *centi*) ir aizņēmuma līdzekļi un 117 034,79 *euro* (viens simts septiņpadsmit tūkstoši trīsdesmit četri *euro* un 79 *centi*) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:
	1. ņemt ilgtermiņa aizņēmumu 1 053 313,07 *euro* (viens miljons piecdesmit trīs tūkstoši trīs simti trīspadsmit *euro* un 07 *centi*)apmērā no Valsts kases ar tās noteikto procentu likmi līdz 30 gadiem ar atlikto pamatsummas maksājumu līdz 3 gadiem no līguma noslēgšanas dienas, sadalot pa gadiem:
		1. 2023. gadā 221 195,75 *euro* (divi simti divdesmit viens tūkstotis viens simts deviņdesmit pieci *euro* un 75 *centi*);
		2. 2024. gadā 832 117,32 *euro* (astoņi simti trīsdesmit divi tūkstoši viens simts septiņpadsmit *euro* un 32 *centi*).
	2. paredzēt līdzfinansējumu:
		1. pašvaldības 2023. gada budžetā veicot attiecīgus grozījumus 2023. gada pašvaldības budžetā 24 577,30 *euro* (divdesmit četri tūkstoši pieci simti septiņdesmit septiņi *euro* un 30 *centi*);
		2. pašvaldības 2024. gada budžetā 92 457,49 *euro* (deviņdesmit divi tūkstoši četri simti piecdesmit septiņi *euro* un 49*centi*).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā